Isoeugenola

Isoeugenola edo 2-metoxi-4-propenilfenola edo 4-propenilguaiakola konposatu organiko aromatikoa da C10H12O2 formula duena fenolen klasekoa eta propenilo eta metoxi ordezkatzaile bana dtiuena. Guaiakolaren deribatutzat jotzen da. Isoeugenolak egitura-isomero bat dauka: eugenola. Halaber lotura bikoitza dela eta, cis eta trans isomeroak ere baditu. Isougenola likido likatsu horixka da. Disolbagaitza da uretan, baina disolbagarria etanoletan, dietil eterretan eta azetonatan. Narritagarria da

212x212px|Eugenol acsv219x219px|IsoeugenolEugenola Isoegenola
Isougenola produktu naturala eta landare askotan aurkitzen da, hala nola, mandragoran, petunian, intxaur muskatuan, albakan, jenjibrean eta Coffea arabican.

Naturan, eugenolak eta isoeugenolak intsektu polinizatzaileak erakartzen dituzte, eta animalia belarjaleak eta bakterioak, berriz, uxatu.

 Sintesia 
Isoeugenola eugenolaren transisomerizazioz sintetizatzen da ingurune alkalinoan eta berotuz.

 Erabilera 
Isoeugenolak ezaugarri antiseptiko eta analgesikoak ditu eta, ondorioz, botika eta ukendu batzuen osagaia izaten da.

Bestalde industri-esparru askotan usatzen da, kosmetikoetan, elikagaien aromatizatzaileetan, perfumeetan, fungizidetan eta erreaktibo gisa sintesi organikoan, besteak beste. Bainillinaren sintesian lehegaia da.

 Toxizitatea 
isoeugenola alergenoa da pertsona batzuentzat eta ukipen-dermatitisa eragin dezake

 Erreferentziak 

Kategoria:Fenolak